Thys & Carina se mooi troue - Mooi Troues
Na 'n vriendskap wat gelei het na 'n hegte verhouding het Thys en Carina die knoop deur gehaak op 'n prentjie mooi dag in die mooie Paarl.
Ons hou baie van die kapel wat toegangbaar is oor 'n bruggie en in die middel van 'n dam kan paartjies voor hul vriende en familie die ewige eg sweer. Die majestueuse tuine is is ideaal om mooi kiekies te kry wat jou vir jare gaan hou om jou kinders en klein kinders te wys. Die dekor van die onthaal is sag met 'n vintage gevoel.
Geniet die fotos.
Ons het mekaar ontmoet by 'n vriend van ons wat ons albei geken het by 'n braai Van daar af het ons mekaar kort kort gesien en op 'n dag het ons nommers geruil en begin praat en saam uitgaan. Ons was vriende vir 'n rukkie en toe het hy my uitgevra…en 10 jaar later het ons getrou.
Die liefde wat ons het vir mekaar, ons hou van eenvoud, maar ek het 'n oog vir detail, maar die hart tema was ons liefde vir mekaar twee harte wat een word. Ons hou van die buite lewe, so dit is hoekom ons 'n venue gesoek het waar ons buite kon trou.
Ja ons was weg na Zanzibar, dit was ongelooflik verby, dit het nie na veel gelyk toe ons daar gekom het nie, maar die see en blou waters by die oord is asemrowend, die mense is so gaaf en wil net help en hulle kultuur vir hulle land is so mooi. Ek sal definitief weer gaan. Ons was by Melia oord gewees, en dit was wonderlik gewees, die hotel was so mooi en ons het so lekker ontspan daar.
Maak altyd tyd vir mekaar, die lewe kan so besig raak met werk en ander goed, maar wees altyd daar vir mekaar, daar is niks beter in die lewe as om iemand te hê wat jou oneindig lief het en wat jou altyd eerste sal stel in die lewe nie, maak nie saak wat gebeur nie bly lief vir mekaar.